เล็งออกสลากรางวัลที่1หลายรางวัล
ผอ.กองสลากเผยแนวทางแก้ปัญหาขายเกินราคา เล็งออกรางวัลที่ 1 เพิ่มเป็น 5-6 รางวัลโดยเงินรางวัลยังเท่าเดิม
25 ก.ค. 2555

ผอ.กองสลากเผยแนวทางแก้ปัญหาขายเกินราคา เล็งออกรางวัลที่ 1 เพิ่มเป็น 5-6 รางวัลโดยเงินรางวัลยังเท่าเดิม
พล.ต.ต.อรรถกฤษณ์ ธารีฉัตร ผอ.สำนักงานสลากกินแบ่งรัฐบาล กล่าวว่า ได้เสนอแนวทางแก้ปัญหาขายสลากกินแบ่งรัฐบาลเกินราคา ให้คณะกรรมการบริหารสำนักงานสลากกินแบ่ง พิจารณา 3 แนวทาง ได้แก่ จัดให้มีรางวัลที่ 1 หลายรางวัลมากขึ้น เบื้องต้นจะมีประมาณ 5-6 รางวัล โดยเงินรางวัลยังเท่าเดิม การเปิดรับจองสลากล่วงหน้า ประมาณ 2 งวด เพื่อให้ทราบปริมาณความต้องการที่ชัดเจน จากนั้นจะจัดพิมพ์ตามจำนวนที่จอง และนำระบบออนไลน์มาใช้ ซึ่งทั้ง 3 แนวทาง ได้รับการอนุมัติแล้ว แต่ให้ศึกษาผลกระทบทั้งด้านบวกและลบก่อน โดยสำนักงานสลากฯ จะใช้เวลาประมาณ 6 เดือน ก่อนออกหวยออนไลน์ 
นอกจากนี้กองสลากฯ มีแนวคิดที่จะเพิ่มภาษาอังกฤษในสลากฯ ซึ่งกำลังตรวจสอบระเบียบว่าทำได้หรือไม่ เพื่อเป็นการเตรียมเข้าสู่ประชาคมอาเซียนในปี 2558 ขณะเดียวกัน จะออกแบบรูปแบบสลากให้มีความสวยงาม เพื่อเก็บสะสมได้ด้วย